Document ID: 31988D0156

*****
ΑΠΟΦΑΣΗ ΤΗΣ ΕΠΙΤΡΟΠΗΣ
της 25ης Ιανουαρίου 1988
σχετικά με τις επιλέξιμες δαπάνες όσον αφορά τα μέσα επιτήρησης και ελέγχου των αλιευτικών δραστηριοτήτων στα ύδατα που υπάγονται στην κυριαρχία ή τη δικαιοδοσία της Πορτογαλίας
(Το κείμενο στην πορτογαλική γλώσσα είναι το μόνο αυθεντικό)
(88/156/ΕΟΚ)
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
την απόφαση 87/279/ΕΟΚ του Συμβουλίου της 18ης Μαΐου 1987 σχετικά με τη χρηματοδοτική συμμετοχή της Κοινότητας όσον αφορά τα μέσα επιτήρησης και ελέγχου των αλιευτικών δραστηριοτήτων στα ύδυτα που υπάγονται στην κυριαρχία ή τη δικαιοδοσία της Πορτογαλίας (1), και ιδίως την παράγραφο 4 του παραρτήματος,
Εκτιμώντας:
ότι, σύμφωνα με την απόφαση 87/279/ΕΟΚ του Συμβουλίου, η Επιτροπή έλαβε αίτηση χρηματοδοτικής συνεισφοράς της Κοινότητας ·
ότι οι αιτήσεις αφορούν τις δαπάνες για την απόκτηση εξοπλισμού για τη βελτίωση και τον εκσυγχρονισμό των σκαφών και των αεροσκαφών επιτήρησης και των επικοινωνιών καθώς και τις δαπάνες για την απόκτηση νέων σκαφών επιτήρησης· ότι οι δαπάνες αυτές για τον εξοπλισμό θα συμβάλουν στη βελτίωση του ελέγχου και της επιτήρησης των αλιευτικών δραστηριοτήτων στα ύδατα της Πορτογαλίας·
ότι μέρος των προβλεπόμενων δαπανών δεν είναι επιλέξιμο διότι αφορά την κατασκευή κτιρίων που δεν καλύπτεται από τις διατάξεις της παραγράφου 1 του παραρτήματος,
ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
Άρθρο 1
Οι δαπάνες που αναφέρονται στο παράρτημα και αντιστοιχούν σε ποσό 22 927 522 ECU είναι επιλέξιμες για χρηματοδοτική συνεισφορά σύμφωνα με τους όρους της απόφασης 87/279/ΕΟΚ.
Άρθρο 2
Η παρούσα απόφαση απευθύνεται στην Πορτογαλική Δημοκρατία.
Βρυξέλλες, 25 Ιανουαρίου 1988.

Labels: 18
19
6